Watas Keningau

Watas Keningau nopo nga kinoyonon ponguludan watas di kosuang id pogun Malaysia iri no tu id pogun Sabah, watas diti kohompit id suang Boogian Labus kakadayan iri no tu watas Beaufort, Keningau, Kuala Penyu, Nabawan, Sipitang, Tambunan om Tenom. Toud watas diti nopo nga id Pekan Keningau. Kogumuan tulun id watas diti nopo nga mantad tinaru sandad iri no tu Dusun om Murut miampai haro komuniti minoriti do tinaru Cina.

 Etimologi 
Tadon ngaran do Keningau nopo nga naanu mantad puun kayu toomis Jawa (Cinnamomum burmannii) di ogumu nokosuni id kinoyonon dii om nointutunan sabaagi Koningau.

 Sajara 
Keningau nopo nga iso toud pontadbiran di oponsol montok  British North Borneo ontok pogulu abad ko-20. Nokosiliu nogi Keningau sabaagi toud pomorintaan namot timpu pomorintaan diolo ontok Sangod Pomogunon Koduo. Noonuan numbur "44"  do kampung Nuntunan osomok do Apin-Apin sabaagi sukuon kumaa pomorintaan British. Numbur dii papatanda do sinodu 44 kilomito mantad kakadayan Tenom, om nogi mantad Tambunan, Penampang, om Kota Kinabalu. Nointutun nogi Nuntunan sabaagi "upis" sabab kapamansayan kinoyonon pomorintaan Bristin ontok dii nopo nga poinsomok do bawang Apin-Apin. Kinoyonon dii naanu do porinta Jipun om noguno sabaagi toud pomorintaan ontok timpu pomorintaan diolo.

 Geografi 
Ginayo do watas Keningau nopo nga kiikiro 3,533  kilomito pasagi om id iso kinoyonon poinsomok do Banjaran Crocker id ponong kotonobon miampai Nulu Trus Madi ponong kosilahan.

 Demografi 
Ginumu mogiigion id watas Keningau nopo nga soginumu  173,103 tulun tumanud pongintaban di tohuri ontok toun 2010. Kogumuan mogiigion id watas diti nopo nga 90% mantad tinaru Dusun om Murut, suai ko iri, kiikiro 8% mogiigion tinaru Cina Hakka miampai piipiro tinimungan etnik sandad minoriti suai.

 Galeri 

 Intangai suai 

"https://en.wikipedia.org/wiki/Districts_of_Malaysia" 

 Sukuon 

 Pambasaan kotilombus